EkBass/fiwiki-20250220-pages-articles huggingface dataset:
Kuolanpioni

Kuolanpioni (Paeonia anomala) on kestävä ja vankkarakenteinen pionilaji, jolla on laaja levinneisyysalue aina Kuolan niemimaalta Uralille, Xinjiangiin, Mongoliaan ja Altaille. A. O. Kihlman ja J. Montell havaitsivat lajin Kuolassa ja toivat sitä siemeninä Suomeen jo 1800-luvulla, missä sitä tavataan vanhoissa pihapiireissä. Laji on sopeutunut mantereiseen ilmastoon. Sille on tyypillistä, että se kukkii aikaisin, jopa toukokuussa, ja sen lehdet punertuvat voimakkaasti syksyä kohti. Kukat saattavat kestää vain muutamia päiviä, terälehtien väri vaihtelee punaisen ja violetin välillä. Laji on monivuotinen, lähtee kasvuun juurakosta ja siemenistä. Parhaat kasvupaikat ovat puolivarjoisia. Paikan lumisuus ei ole ongelma. Kasvin korkeus voi ylittää metrin. Kuolanpionin ja sen lähilajien taksonomiaa ja sukulaissuhteita on nykyään melkoisen perusteellisesti selvitetty. thumb|vasen|220px|Uutta kasvustoa keväällä. Kasvi on lievästi myrkyllinen, mutta pienen määrän syöminen ei yleensä aiheuta oireita. Venäjällä sen sekä juurta ("Maarianjuuri") että maanpäällisiä osia on käytetty kansanlääkinnässä. Siitä on löydetty muun muassa salisyyli- ja bentsoehappoa sekä eteerisiä öljyjä. == Lähteet == == Aiheesta muualla == * Suomen Lajitietokeskus: Kuolanpioni (Paeonia anomala) * Puutarha.net: Kuolanpioni (Paeonia anomala) * Pinkka, Lajintuntemuksen oppimisympäristö: Kuolanpioni (Paeonia anomala) * Flora of China: Paeonia anomala * Researchgate: G. G. Zapesochnaya, Kurkin Vladimir Alexandrovich, Elena Vladimirovna Avdeeva, M. V. Kolpakova: A chemical study of the roots of Paeonia anomala, Chemistry of Natural Compounds 28(1):45-47, January 1992 Luokka:Pionikasvit
Beekkantin metroasema

Beekkant on Brysselin metron asema Molenbeek-Saint-Jeanin kunnassa. Sitä käyttävät linjojen 1, 2, 5 ja 6 junat. Beekkant avattiin vuonna 1981. Vuoteen 1982 asti se oli linjan 1 läntinen pääteasema. == Lähteet == Luokka:Brysselin metroasemat
Belgican metroasema

Belgica on Brysselin metron asema Jetten kunnassa. Sitä käyttävät linjan 6 junat. Vuonna 1982 avattu asema on nimetty belgialaisen retkikunnan Antarktikselle kuljettaneen Belgica-laivan mukaan. == Lähteet == Luokka:Brysselin metroasemat
Bizet’n metroasema

Bizet on Brysselin metron asema Anderlechtin kunnassa. Sitä käyttävät linjan 5 junat. Vuonna 1992 avattu asema oli linjan läntinen pääteasema vuoteen 2003 asti. == Lähteet == Luokka:Brysselin metroasemat
Hannu Vuori

Hannu Veikko Vuori (s. 13. helmikuuta 1941 Loimaa) on suomalainen lääkäri. Hän oli Kuopion korkeakoulun kansanterveystieteen professori.Facta 2001, osa 18, p. 450. WSOY 1986. ==Henkilöhistoria== Vuori väitteli lääketieteen ja kirurgian tohtoriksi 1970. Hän oli 1968–1970 sosiaalilääketieteen vt. apulaisprofessori Turun yliopistossa ja sen jälkeen 1972–1984 kansanterveystieteen professori Kuopion korkeakoulussa. Vuosina 1987–1988 hän oli Helsingin yliopiston terveyden- ja sairaanhoitohallinnon professori. 1979–2001 Vuori oli WHO:n palveluksessa. Vuodesta 1999 hän työskenteli Kosovossa terveyden- ja sairaanhoidon kohennustyössä ja vuodesta 2001 YK:n siviilihallinnossa. Hän on julkaissut tieteellisiä julkaisuja terveydenhoidon, ensihoidon ja terveyskasvatuksen alalta. Vuoren vanhemmat olivat lääketieteen ja kirurgian tohtori Eino Eemil Vuori (ent. Bergh) ja hammaslääketieteen lisensiaatti Enni Aino Tervo. Professori Ilkka Vuori on hänen veljensä. ==Teoksia== * Terveydenhuollon ja sairaalahoidon laadun mittaaminen: Käsiteanalyyttinen ja metodinen tutkimus. Helsinki, 1970. (Sairaalaliiton tutkimusosaston julkaisuja. 1.) Väitöskirja. Turun yliopisto. * Lääketieteen historia: sosiaalihistoriallinen näkökulma. Jyväskylä: Gummerus, 1979. ISBN 951-20-1760-1. * Quality assurance of health services: concepts and methodology. Copenhagen: World Health Organization. Regional Office for Europe, 1982. ISBN 92-890-1152-1. * Terveydenhuollon laadunvarmistus. Helsinki: Sairaanhoitajien koulutussäätiö, 1993 ISBN 951-8963-01-0. * Terveys tulilinjalla: Maailman terveysjärjestö entisessä Jugoslaviassa. Helsinki: Lääkärin sosiaalinen vastuu, 1999 ISBN 952-9608-92-6. * Medira: Terveyden jäljillä. Turusta maailman turuille. (Toimite.) Turku: Kirja-Aurora, 2011 ISBN 978-951-29-4686-0. == Lähteet == Luokka:Suomalaiset lääkärit Luokka:Suomalaiset professorit Luokka:Helsingin yliopiston professorit Luokka:Kuopion yliopiston professorit Luokka:Turun yliopiston professorit Luokka: Suomalaiset tietokirjailijat Luokka:Vuonna 1941 syntyneet Luokka:Elävät henkilöt
Rappeutuminen

Rappeutuminen, degeneroituminen tai degeneraatio tarkoittaa evoluutiossa tapahtuvaa kehitystä, jossa lajin, rodun tai suvun perintötekijät muovautuvat yhä yksinkertaisempaan suuntaan monien sukupolvien ajan. Tämä ilmenee hitaana biologisen funktion katoamisena, erikoistumisena tai jonkin elimistön osan sopeutumisena useiden sukupolvien aikana. Konseptin laajemmalla määritelmällä sillä tarkoitetaan yhä etenevässä määrin tapahtuvaa turmeltumista aikaisempien sukupolvien fyysisen luonteen normista tai muodoista. Ilmiö voi johtua esimerkiksi pitkälle jalostetun kotieläinrodun tai kasvilajikkeen siirtämisestä ympäristöön, johon se ei ole sopeutunut, tai siitä, että peittyvät huonot perintötekijät pääsevät pitkään jatkuneen sukusiitoksen vuoksi yhä useammin ilmiasussa esiin. Termin taustalla on ajatus, että lajista voisi perinnöllisen heikkenemisen myötä tulla ajan kuluessa tulla “alkeellisempi“. Käsitteellä ei ole mitään sijaa nykyisissä biotieteissä: evoluutiobiologia käsittelee valintaa tai adaptaatiota, joka johtaa eliöpopulaatioihin, jotka ovat geneettisesti erilaisia esi-isistään. Kyseisellä valinnalla tai adaptaatiolla ei ole luontaista suuntaa. Tieteenala ei tee erottelua niille muutoksille, jotka johtavat populaation suurempaan tai pienempään monimutkaisuuteen suhteessa näiden esi-isiin, joten alkeellisen lajin käsitettä ei voida määritellä. Nykyisin "rappeutuminen" -käsitteen ei- tekninen käyttö perustuu pitkälti seuraaviin virheellisiin päätelmiin: * biologiassa rakenteilla ja funktioilla on hierarkia ja * evoluution täytyy tarkoittaa "etenemistä" kohti "kehittyneempiä" eliöitä, joilla on monimutkaisemmat rakenteet ja funktiot. Nämä virhepäätelmät liittyvät kahteen väärinkäsitykseen, että: * evoluution tarkoitus on tehdä lajeista enemmän "kehittyneitä"; ja että * modernit lajit ovat rappeutuneita, jos ne ovat menettäneet joitakin niiden esi-isillä olleita toimintoja tai monimutkaisuutta. == Lähteet == Luokka:Evoluutiobiologia
Ilkka Vuori (lääkäri)

Martti Ilkka Vuori (29. joulukuuta 1937 Kauhajoki – 21. lokakuuta 2022 Tampere) oli suomalainen lääkäri ja professori. ==Henkilöhistoria== Vuori oli Turun yliopiston kansanterveystieteen professori 1979–1983 ja UKK-instituutin johtaja vuodesta 1981. Hänen tutkimuskohteitaan olivat urheilufysiologia ja kliininen fysiologia.Facta 2001, osa 18, p. 450. WSOY 1986. Hän oli myös Jyväskylän yliopiston liikuntahygienian ja kansanterveyden professori, Stanfordin yliopiston lääketieteen laitoksen vieraileva professori, Turun yliopiston sovelletun fysiologian dosentti ja Tampereen yliopiston liikuntalääketieteen dosentti. Hän julkaisi nelisensataa tieteellistä julkaisua lähinnä liikuntafysiologian ja -lääketieteen alalta sekä oppikirjoja ja yleistajuisia kirjoituksia. Hän toimi eri yhteyksissä asiantuntijana, muun muassa Maailman terveysjärjestölle (WHO). Vuori kutsuttiin vuonna 2012 Suomen Fysiatriyhdistyksen (Societas Medicinae Physicalis et Rehabilitationis Fenniae) kunniajäseneksi. Hän sai Juho Vainion Säätiön tunnustuspalkinnon vuonna 2007.Soveltava liikunta. Vuoren vanhemmat olivat lääketieteen ja kirurgian tohtori Eino Eemil Vuori (ent. Bergh) ja hammaslääketieteen lisensiaatti Enni Aino Tervo. Hänen veljensä on kansanterveystieteen emeritusprofessori Hannu Vuori ja hänen puolisonsa oikeusneuvos Eeva Vuori. ==Teokset== * Liikunta ja terveys 1980 == Lähteet == == Aiheesta muualla == *Ilkka Vuoren muistokirjoitus Helsingin Sanomissa Luokka:Suomalaiset urheilulääkärit Luokka:Suomalaiset professorit Luokka:Turun yliopiston professorit Luokka:Jyväskylän yliopiston professorit Luokka:Vuonna 1937 syntyneet Luokka:Vuonna 2022 kuolleet
Bockstaelin metroasema

Bockstael on Brysselin metron asema Brysselin kaupungin alueella. Sitä käyttävät linjan 6 junat. Vuonna 1982 avattu asema oli linjan läntinen pääteasema vuoteen 1985 asti. Aseman vieressä on Bockstaelin rautatieasema. == Lähteet == Luokka:Brysselin metroasemat
Botanique/Kruidtuinin metroasema

Botanique (Kruidtuin) on Brysselin metron asema Saint-Josse-ten-Nooden kunnassa. Sitä käyttävät linjojen 2 ja 6 junat. Asema avattiin vuonna 1974, jolloin sitä käyttivät raitiovaunut. Metroasema siitä tuli vuonna 1988. == Lähteet == Luokka:Brysselin metroasemat
Lavatähti ja kirjamies

Lavatähti ja kirjamies on kirjailija ja kirjallisuudentutkija Panu Rajalan vuonna 2013 julkaisema muistelmateos hänen ja laulaja Katri Helenan suhteesta. Kirja alkaa Rajalan ja Katri Helenan tapaamisesta joulukuussa 1992. Kolmen ja puolen vuoden seurustelua seuraa seitsemän vuoden avioliitto, jonka he solmivat elokuussa 1997. Liitto päättyi eroon vuonna 2004. Kirjassa Rajala kirjoittaa itsestään kolmannessa persoonassaHeinonen, Ansa: Lavatähti ja kirjamies. Savon sanomat 20.3.2013. Viitattu 22.6.2022.. == Lähteet == == Aiheesta muualla == * Hietala, Veijo: Anna mulle tähtitaivas. Turun sanomat 21.3.2013. * Utula, Katri: Kommentti: Panu Rajalan kirjasta paistaa katkeruus . Ilta-sanomat 21.3.2013. Luokka:Suomalaiset elämäkerrat ja muistelmat Luokka:Vuoden 2013 kirjat
Kivesveto Go Go

__NOTOC__ Kivesveto Go Go on kouvolalainen vuonna 2007 perustettu punkyhtye. Sen jäsenet ovat vaikuttaneet myös yhtyeissä Lasten hautausmaa sekä A. Takalo & Takavalot. Yhtyeen musiikki käsittelee vaikeita asioita huumorin keinoin, mutta myös vakavalla otteella. Yhtyettä on kutsuttu mediassa myös nimellä Kivarit. Sen nimi tulee Laineen tuttavaa vaivanneesta sairaustilasta torsio testis. Yhtyeen ensimmäinen julkaisu oli toisen kouvolalaisen punkyhtye Kakka- hätä 77:n kanssa vuonna 2008 julkaistu yhtyeiden nimiä kantava split-albumi. Vuonna 2009 julkaistiin EP:t Saatana kutsuu minua sekä Tuplaseiska. Tammikuussa 2013 julkaistiin 7" EP Mieti elämääs I, ja myöhemmin samana vuonna ilmestyi Mieti elämääs II, joiden kansikuvat on mukailtu Guns N’ Rosesin Use Your Illusion I ja Use Your Illusion II -albumeista. Yhtye julkaisti esikoisalbuminsa Tutti Frutti kesäkuussa 2014, ja sen julkaisemiskeikka järjestettiin Tavastia-klubilla 4. heinäkuuta. Tuorein julkaisu, EP Vesipäät julkaistiin 10. helmikuuta 2016. Vuonna 2017 yhtye juhli kymmenvuotista taivaltaan, minkä kunniaksi yhtyeen oli tarkoitus julkaista kaksi äänitettä kevään aikana. Albumeista järjestyksessään ensimmäiseltä julkaistiin tammikuussa kappale ”Veijo”.Youtube: Kivesveto Go Go – Veijo Lopulta EP-levy Nopeempi ku Veijo julkaistiin heinäkuussa 2017.iTunes: Kivesveto Go Go – Nopeempi ku Veijo == Jäsenet == * Samu Laine – laulu, kitara * Tuomo Mannonen * Mikko Kärkkäinen * Make Kouvola == Diskografia == === Studioalbumit === * === EP:t === * * * * * * * === Split-albumit === * == Lähteet == == Aiheesta muualla == * * Facebook * Discogs Luokka:Kouvolalaiset yhtyeet Luokka:Suomalaiset punkyhtyeet
Serkusavioliitto

Serkusavioliitto on kahden serkuksen välinen avioliitto. Joissakin kulttuureissa serkusavioliittoa pidetään insestinä, mutta valtaosassa maailmaa serkkuavioliitto on silti laillista. Maailmanlaajuisesti serkusten väliset avioliitot ovat yleisiä: on arvioitu, että maailmanlaajuisesti jopa 20 prosenttia avioliitoista solmitaan serkkujen välillä. Arabien keskuudessa serkusavioliittoja avioliitoista on keskimäärin 40 prosenttia. BBC:n mukaan Isossa-Britanniassa asuvista pakistanilaisista 55 prosenttia on naimisissa serkkunsa kanssa. Synnynnäisiä epämuodostumia esiintyy 4,5–6 prosentilla serkkujen välisistä lapsista, kun muulla väestöllä luku on 3 prosenttia. Myös Suomessa serkukset voivat solmia avioliiton. Ruotsin valtakunnan Vuoden 1734 lain naimiskaaren säännös määritteli, että serkkujen avioituminen vaati kuninkaan luvan: ”Orpanat ei mahda otta toinen toistans awioxi, ellei Cuningas sijhen lupaa anna.” Venäjän vallan aikana keisarillinen asetus kumosi tämän 1872 ja serkut saivat normaalin avioliitto-oikeuden. Joissakin kulttuureissa serkusten välisiä sukupuolisuhteita pidetään insestinä: serkusavioliitot ovat laittomia esimerkiksi eräissä Yhdysvaltain osavaltioissa sekä Etelä-Koreassa. Serkusavioliitot eivät ole kiellettyjä missään Euroopan valtiossa, mutta niiden osuus maanosan avioliitoista laski huomattavasti 1900-luvun toisella puoliskolla. == Lähteet == Luokka:Avioliitto
Lucien Victor

Lucien Honoré Victor (28. kesäkuuta 1931 Oekene – 17. syyskuuta 1995 Saint- Menges, Ranska) oli belgialainen maantiepyöräilijä ja olympiavoittaja. Victor voitti yhdessä Robert Grondelaersin ja André Noyellen kanssa olympiakultaa maantieajon joukkuekilpailusta Helsingissä 1952.Olympics at Sports- Reference.com == Lähteet == * Lucien Victor Bio, Stats and Results Olympics at Sports-Reference.com === Viitteet === Luokka:Belgialaiset maantiepyöräilijät Luokka:Belgialaiset olympiavoittajat Luokka:Vuonna 1931 syntyneet Luokka:Vuonna 1995 kuolleet
Robert Baetens

Robert Frédérik Louis ”Bob” Baetens (28. lokakuuta 1930 Antwerpen – 19. lokakuuta 2016) oli belgialainen soutaja, olympiamitalisti ja Euroopan mestari. Baetens saavutti parinsa Michel Knuysenin kanssa perämiehettömässä kaksikossa olympiahopeaa Helsingissä 1952. Voittaja Yhdysvalloille belgialaiset hävisivät 2,8 sekuntia. Melbournessa 1956 belgialaiset eivät selviytyneet loppukilpailuun.Olympedia EM-kilpailuista Baetens–Knuysen- kaksikko voitti neljä mitalia joista yhden kultaisen vuonna 1951. == Lähteet == * === Viitteet === Luokka:Belgialaiset soutajat Luokka:Belgialaiset olympiamitalistit Luokka:Vuonna 1930 syntyneet Luokka:Vuonna 2016 kuolleet
Perojoki

Perojoki () on 47 kilometriä pitkä joki Karjalan kannaksella Venäjällä. Se saa alkunsa Perkjärvestä ja virtaa luoteeseen Suurperon läpi ja laskee vetensä Kärstilänjärveen. ==Aiheesta muualla== Luokka:Leningradin alueen joet Luokka:Luovutettujen alueiden joet Luokka:Kilpeenjoen vesistö
Sorsalammi (Ylöjärvi, Väinänperä)

Sorsalammi on Pirkanmaalla Ylöjärvellä Väinänperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Sorsalammi on osa Sipsiönjärven-Vahojärven aluetta. == Maantietoa == Lammen pituus on 150 metriä, leveys 100 metriä ja sen pinta-ala on 1,0 hehtaaria. Se sijaitsee erämaassa 2,3 kilometriä koilliseen Väinänperällä sijaitsevalta Isojärveltä. Lammen ympäristö on suoperäistä metsää, jonka kaakkoispuolella kohoaa suurehko Sorsalamminmäki. Lampeen laskee kaksi lyhyttä suo-ojaa ja kolmas kaivettu oja on samalla lammen laskuoja. Se juoksee 850 metriä koilliseen ja laskee Yliseen Tervalammiin. Rantaviivan pituus on 400 metriä ja se on kokonaan suota. Lammelle on rakennettu kaksi vapaa-ajan asuntoa, joille johtaa metsätiet Väinänperältä. == Lähteet == Luokka:Sipsiönjärven–Vahojärven alue Luokka:Viljakkalan järvet
Tuntohermo

Tuntohermo on selkäytimen kautta kulkeva toinen kahdesta hermotyypistä (toinen on liikehermo). Tuntohermosyissä on soomat, jotka ovat selkäytimen ulkopuolella olevissa spinaaliganglioissa. Tuntohermoja kulkee myös muualla. Esimerkiksi kieli-kitahermo on nielun liike- ja tuntohermo. == Lähteet == Luokka:Hermosto
Geraldo Rivera

Gerald Michael Rivera (tunnetaan nimellä Geraldo Rivera, s. 4. heinäkuuta 1943) on yhdysvaltalainen asianajaja, toimittaja, kirjailija ja televisiojuontaja. Hän juonsi vuosina 1987–1998 Geraldo-keskusteluohjelmaa. Rivera juosi myös uutismagasiiniohjelmaa Geraldo Rivera Reports. Vuodesta 2001 Rivera on toiminut Fox News Channelin tutkivana journalistina ja kirjeenvaihtajana. Hän osallistui Diili-ohjelman seitsemännelle julkkiskaudelle. ==Aiheesta muualla== Luokka:Yhdysvaltalaiset juristit Luokka:Yhdysvaltalaiset kirjailijat Luokka:Amerikanjuutalaiset Luokka:Puertoricolaiset henkilöt Luokka:Vuonna 1943 syntyneet Luokka:Elävät henkilöt
Siuntion asemanseutu

Siuntion asemanseutu (ruots. Sjundeå stationsområde) on Siuntion kunnan kuntakeskus ja selvästi suurin taajama. Taajamassa asui vuoden 2017 lopulla 2 293 asukasta. Taajamasta yli viisi kilometriä pohjoiseen sijaitsee Siuntion kirkonkylä. Nimensä mukaisesti taajama on rakentunut Rantaradan varrella sijaitsevan Siuntion rautatieaseman ympärille. Siuntion asema on Y-junan, H-junan sekä yhden L- ja U-junavuoron pääte-/lähtöasema. Seututie 115 kulkee taajaman läpi. Taajama on pientalovaltainen, mutta alueella on myös muutama kerrostalo. Siuntion asemanseudulla on saatavilla peruspalvelut: muiden muassa kaksi peruskoulua (suomenkielinen luokille 1–9 ja ruotsinkielinen luokille 1–6), Siuntion kunnankirjasto, Siuntion terveyskeskus, päiväkoti, vanhainkoti, ruokakauppa S-market, ravintola, apteekki ja parturi-kampaamo. Lisäksi Siuntion seurakunnilla on kuntakeskuksessa Capella-niminen yhdistetty kirkko ja seurakuntakoti. Virkistysalueisiin kuuluu vuonna 2024 avattu kesäpiha, koulun urheilu- ja tenniskentät, sekä Siuntionjoen varrella sijaitseva jokipuisto. Aleksis Kiven Fanjunkars sijaitsee myös Siuntion asemanseudulla. == Kuvia == Tiedosto:Sjundeå järnvägsstation 2024.jpg|Siuntion rautatieasema. Tiedosto:Höghus i Sjundeå kommuncentrum.jpg|Kerrostaloja Siuntion asemalla. Tiedosto:Sjundeå kommuncentrum.jpg|Asuinrakennuksia Siuntion asemalla. Tiedosto:S-Market Sjundeå.jpg|Siuntion aseman S-Market. Tiedosto:Capellas fasad i Sjundeå.jpg|Capella. Tiedosto:Sjundeå kommunhus 2023.jpg|Siuntion kunnantalo. Tiedosto:Fanjunkars 2023.jpg|Aleksis Kiven Fanjunkars Tiedosto:Sjundeå sommargård.jpg|Siuntion asemanseudun kesäpiha. == Lähteet == Luokka:Siuntion kylät Luokka:Suomen kuntakeskukset Luokka:Uudenmaan maakunnan taajamat
Dick Cavett

Richard Alva ”Dick” Cavett (s. 19. marraskuuta 1936 Gibbon, Nebraska) on yhdysvaltalainen televisioesiintyjä, joka tuli tunnetuksi 1960-luvulta 2000-luvulle jatkuneesta urastaan keskusteluohjelmien () isäntänä. Hänen tunnetuin ohjelmansa oli vuonna 1968 alkanut The Dick Cavett Show, jossa hän haastatteli erityisesti populaarikulttuurin kuten musiikin ja elokuvan suurnimiä. Hänet on palkittu kahdesti Emmy-palkinnolla. == Elämä ja ura == Dick Cavett syntyi opettajaperheeseen Nebraskassa, jossa hän harrasti kilpavoimistelua ja esiintyi jo nuorena radio-ohjelmissa ja taikurina. Hän opiskeli Yalen yliopistossa pääaineenaan aluksi englanti ja sitten teatteri. Hän pääsi yhdeksi Johnny Carsonin The Tonight Show’n käsikirjoittajaksi NBC- yhtiöön vuosiksi 1960–1962, sitten Merv Griffinin ja Jerry Lewisin käsikirjoittajaksi 1962–1964. Vuonna 1964 hän alkoi Groucho Marxin ja Woody Allenin innostamana esiintyä standup-koomikkona. Vuonna 1968 Cavett sai oman aamuisin lähetettävän talk show’nsa ABC-kanavalle. The Dick Cavett Show sai suosiota ja siirrettiin aluksi prime timeen ja sitten myöhäisiltaan kilpailemaan katsojista The Tonight Show’n kanssa. Hänen pitkien haastattelujensa vieraina nähtiin muun muassa Groucho Marx viidesti, Jimi Hendrix, John Lennon ja Yoko Ono (kädessään lähikuviin päässyt Björn Weckströmin sormus)Lapponia Jewelry History, Lapponia Jewelry. Viitattu 1.6.2016., Salvador Dalí, Ingmar Bergman, Danny Kaye, Angela Davis, Katharine Hepburn, Marlon Brando ja Oscar Peterson. Vuonna 1974 ABC lopetti The Dick Cavett Show’n, mutta Cavett jatkoi sitä CBS-verkossa 1977–1982, USA Network -verkossa 1985–1986 ja uudestaan ABC:llä 1986–1987. Hän on juontanut myös kymmeniä muita sarjoja ja pisteohjelmia Yhdysvaltain televisiossa.Dick Cavett Biography (1936-), Film Reference -sivusto. Viitattu 1.6.2016.Dick Cavett Biography, Biography.com. Viitattu 1.6.2016. Cavettin tv-haastatteluja on julkaistu myös dvd-tallenteina. ==Lähteet== Luokka:Vuonna 1936 syntyneet Luokka:Elävät henkilöt Luokka:Yhdysvaltalaiset televisiokäsikirjoittajat Luokka:Yhdysvaltalaiset televisiotoimittajat
Ilkka Vuori

Ilkka Vuori -nimisiä henkilöitä ovat: * Ilkka Vuori (1937–2022), suomalainen lääkäri, kansanterveystieteen professori ja UKK-instituutin johtaja * Ilkka Vuori (s. 1986), suomalainen koripalloilija.
Huppupitta

Huppupitta (Pitta sordida) on pittojen heimoon kuuluva varpuslintu. ==Levinneisyys== Huppupittaa tavataan Aasian kaakkoisosissa, ja sen levinneisyysalueen pinta-ala on noin 2 100 000 km2. Huppupitan on raportoitu olevan suhteellisen yleinen joissain osissa sen levinneisyysaluetta, mutta harvinainen ja paikallinen joillain alueilla. Laji on luokiteltu elinvoimaiseksi, mutta se on vähentynyt elinympäristöjen tuhoutumisen ja häkkilinnuksi pyydystämisen takia. ==Lähteet== Luokka:Pitat
Molukkienpitta

Molukkienpitta (Pitta maxima) on pittojen heimoon kuuluva varpuslintu. ==Levinneisyys== Molukkienpittaa tavataan Indonesiassa, ja sen levinneisyysalueen pinta-ala on noin 25 700 km2. Lajin on raportoitu olevan paikallisesti yleinen ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Pitat
Manusinpitta

Manusinpitta (Pitta superba) on pittojen heimoon kuuluva varpuslintu. ==Levinneisyys== Manusinpittaa tavataan Manusin saarella, ja sen levinneisyysalueen pinta-ala on noin 1 800 km2. Laji on luokiteltu erittäin uhanalaiseksi, koska sen kanta on pieni ja vähenemässä. ==Lähteet== Luokka:Pitat Luokka:Uhanalaiset linnut
Päistärikkö (koiraväri)

Päistärikkö on koiran väritys, jossa turkin hallitsevaan pääväriin sekoittuu osittain valkoista karvoitusta tasaisesti siten, että koiran väritys näyttää paikoin vaaleammalta. Useimmiten päistärikkö tarkoittaa ruskeasävyistä koiraa, jossa ruskean eri sävyjen seassa on valkoista karvoitusta. Päistärikön päässä ja rungossa on usein myös yhtenäisiä, tasaisesti vallitsevan värityksen peittämiä alueita. Päistärikkö voi näyttää eri vuodenaikoina hyvin erilaiselta, sillä valkoisen karvoituksen näkyvyys vaihtelee koiran turkin paksuuden mukaan. Mikäli turkin hallitseva väri on musta tai harmaa, käytetään yleensä ilmausta harmaapäistärikkö. == Esimerkkejä päistärikköroduista == *Picardienspanieli *Sininenpicardienspanieli Luokka:Koirien värit
Alinen Tuohisurma

Alinen Tuohisurma on Pirkanmaalla Ylöjärvellä Vekarassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Alinen Tuohisurma on osa Sipsiönjärven- Vahojärven aluetta. == Maantietoa == Lammen pituus on 350 metriä, leveys 50 metriä ja sen pinta-ala on 1,1 hehtaaria. Se sijaitsee erämaassa kaakko- luoteissuuntaisen murroksen pohjalla ja lammen molemmilla sivuilla sijaitsee korkeat mäet. Siihen laskee kaakosta kaksi metsäojaa, jotka tuovat vettä esimerkiksi Tuohisurmannevalla sijaitsevilta Yliseltä- ja Keskiseltä Tuohisurmalta. Laskuoja lähtee lammen koillispäästä ja juoksee samaan suuntaan laskien lopuksi kahden kilometrin päässä Aliseen Hähkälammiin. Lammen rantaviivan pituus on 650 metriä ja rannat ovat pääosin suota. Rinteet kohoavat jyrkkinä kummaltakin sivulta. Lampi on autio eikä sinne johda teitä. Lähin metsätie ohittaa lammen 150 metrin etäisyydeltä. == Lähteet == Luokka:Sipsiönjärven–Vahojärven alue Luokka:Viljakkalan järvet
Keskinen Tuohisurma

Keskinen Tuohisurma on Pirkanmaalla Ylöjärvellä Vekarassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Keskinen Tuohisurma on osa Sipsiönjärven- Vahojärven aluetta. == Maantietoa == Järven pituus on 450 metriä, leveys 250 metriä ja sen pinta-ala on 6,4 hehtaaria. Se sijaitsee korkealla selänteellä, missä metsäalueet ja kalliopaljastumat vuorottelevat toisiaan. Järven itäpuolella sijaitsee laaja kallioalue, joka laskee jyrkkänä veteen. Järveen laskee neljä ojaa, joista merkittävin tuo Tuohisurmannevalta kuivatusvesiä. Suon lounaiskulmassa sijaitsee Ylinen Tuohisurma. Laskuoja lähteen järven koillispäästä ja se yhtyy 300 metrin jälkeen Alisen Tuohisurman kaakkoispuolelta siihen laskevaan ojaan. Keskellä järveä on 50 metriä pitkä kalliosaari. Etelässä sijaitsee Tuohisurmanneva, jonka ojia laskee järveen. Järven laskuoja lähtee sen koillispäästä ja laskee 500 metrin päässä Aliseen Tuohisurmaan. Järvien vedenpintojen korkeusero on noin 10 metriä. Veden laskennallinen viipymä järvessä on 29 vuorokautta. Rantaviivan pituus on 1,3 kilometriä ja rannat ovat osin suota ja osin metsämaata. Järvi on autio, mutta sen luoteisrantaa sivuaa metsätie. == Vedenlaatu == Järven vedenlaatua tutkittiin talvella vuonna 2010. Järven vedenväri oli valuma-alueen yläpuolisten järvien tapaan ruskeaa ja se sisälsi runsaasti humusta. Tämä johtunee valuma-alueen suo- ja metsävaltaisuudesta. Vesi oli kuitenkin melko kirkasta. Soista johtuen veden happamuustaso oli alhainen, mutta se ei tutkimuksen mukaan laskenut alle pH 6,0, joka on ainakin ravuille kriittinen raja-arvo. Veden puskurikyky happamoitumista vastaan oli välttävä. Vedessä olevia ravinteita oli vähän ja järveä voitiin luonehtia karuksi. Veden typpipitoisuus oli luontainen ja normaali. Fosforipitoisuus oli hyvällä tasolla, vaikka sen pitoisuus oli kesällä korkeampi kuin talvella. Silloin järven ravinnetaso nousi jopa lievästi rehevien järvien tasolle. Järven happitalous oli tutkimusajankohtana tyydyttävä. Pintavesissä happipitoisuus oli hyvä, mutta pohjan lähellä sen pitoisuus laski arvoon 2,1 mg/l. Happea myös kului korkean humuspitoisuuden vuoksi nopeasti. Happivajen aikana pintavedessä hapen kylläisyysaste oli 51% ja pohjan lähellä 16%. Järvi soveltuu virkistykseen melko hyvin. Veden laatua heikensivät humusleima ja veden hapahko luonne. == Lähteet == Luokka:Sipsiönjärven–Vahojärven alue Luokka:Viljakkalan järvet
Vesanterin Purakki

Vesanterin Purakki on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vesanterin Purakki on osa Sipsiönjärven- Vahojärven aluetta. == Maantietoa == Lammen pituus on 350 metriä, leveys 100 metriä ja sen pinta-ala on 2,7 hehtaaria. Se sijaitsee Kaukajärven ja korkean Kaukajärvenkankaan länsipuolella olevalla suolla. Lampeen on kaivettu kahdeksan suo-ojaa, joista joku toimii samalla sen laskuojana. Laskuoja suuntautuu kaakkoon ja laskee 850 metrin jälkeen Hihkiönjoen yläjuokulla olevaan suvantoon. Rantaviivan pituus on 800 metriä. Rannat ovat puoliksi suota ja puoliksi metsämaata. Lampi on autio eikä sinne johda teitä. Lähimmälle metsätielle, joka kulkee lammen ohitse 150 metrin päässä, pääsee Vahojärveltä. == Lähteet == Luokka:Sipsiönjärven–Vahojärven alue Luokka:Ikaalisten järvet Luokka:Sisättö
Alinen Hähkälammi

Alinen Hähkälammi on Pirkanmaalla Ikaalisissa Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Alinen Hähkälammi on osa Sipsiönjärven- Vahojärven aluetta. == Maantietoa == Lammen pituus on 700 metriä, leveys 450 metriä ja sen pinta-ala on 8,9 hehtaaria. Se sijaitsee sen luoteis-kaakko- suuntaisen maaperän murroksen luoteispäässä, jossa Alinen Tuohisurma sijaitsee. Lampea reunustaa kolme mäkeä, joiden keskellä sijaitsevalla suolla lampi sijaitsee. Siihen on kaivettu pääasiassa ympäröivältä suolta yksitoista ojaa. Lounaasta siihen laskee Ylisen Hähkälammin laskuoja. Etelästä siihen laskee Alisen Tuohisurman laskuoja. Lammen oma laskuoja lähtee länsipään rannasta ja laskee 750 metrin jälkeen Hihkiönjoen yläjuoksulla olevaan suvantoon lähes vastapäätä Vesanterin Purakin laskuojan suuta. Lampi on pitkän muotoinen ja erityisesti itään työntyy noin 50 metriä leveä ja 400 metriä pitkä lahti. Lahdessa on 30 metrin läpimittainen saari. Rantaviivan pituus on 2,2 kilometriä. Pohjoisrannat ovat suota ja etelärannat metsämaata. Lampi on autio, mutta pohjoisessa sen ohittaa 50 metrin päästä Vekaran ja Vahon välinen maantie. Ylöjärven ja Ikaalisten välinen raja käy kääntymässä lammen etelärannan kallionkärjessä. Rajapyykistä on matkaa rantaan alle 20 metriä. == Lähteet == Luokka:Sipsiönjärven–Vahojärven alue Luokka:Ikaalisten järvet Luokka:Sisättö
Ylinen Hähkälammi

Ylinen Hähkälammi on Pirkanmaalla Ylöjärvellä ja Ikaalisten Sisätössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Ylinen Hähkälammi on osa Sipsiönjärven-Vahojärven aluetta. == Maantietoa == Lammen pituus on 700 metriä, leveys 100 metriä ja sen pinta-ala on 3,5 hehtaaria. Se sijaitsee Aivusjärven ja Kaukajärven välissä Ikaalisten ja Ylöjärven rajan tuntumassa. Järvi on muodoltaan pitkä ja kapea. Siinä on kaksi kapeaa salmea, jotka ovat 20 ja alle 10 metriä leveitä. Salmet erottavat lammesta kolme pientä vesiallasta. Rantaviivan pituus on 1,6 kilometriä ja rannat ovat soistuneita. Lampi on autio eikä sinne johda teitä. Metsätie ohittaa lammen luoteessa alle 200 metrin etäisyydeltä. Ylöjärven ja Ikaalisten raja ylittää lammen sen keskimäisen altaan kohdalla. Raja kääntyy itäpuolisen kallion kohdalla pohjoiseen kohti Alista Hähkälammia ja lounaaseen kohti Alista Tervalammia. == Lähteet == Luokka:Sipsiönjärven–Vahojärven alue Luokka:Viljakkalan järvet Luokka:Ikaalisten järvet Luokka:Sisättö
Faye Njie

Faye Alex Njie (s. 23. marraskuuta 1993) on suomalainen judoka, jolla on myös Gambian kansalaisuus. Rio de Janeiron kesäolympialaisiin hän osallistui 73-kiloisten sarjaan Gambian edustajana. Njie on aikaisemmin edustanut Suomea muun muassa Judon Euroopan Cupissa, kunnes syksyllä 2014 erosi Suomen judomaajoukkueesta yhdessä nykyään Italiaa edustavan Rene Villanellon kanssa. Taustalla olivat Njien ja Villanellon valmentajien erimielisyydet Suomen judoliiton valmennusryhmän kanssa. Vuoden 2015 All Africa Games -kilpailuissa Njie saavutti hopeaa ja vuotta myöhemmin hän sai paikan 2016 kesäolympialaisiin Afrikan maanosakiintiöstä. == Saavutuksia == *All Africa Games 2015, hopeaa *Euroopan cup 2014, pronssia *Viron avoin mestaruus 2014 *SM-pronssia 2010, 2014 == Lähteet == Luokka:Suomalaiset judokat Luokka:Gambialaiset urheilijat Luokka:Vuonna 1993 syntyneet Luokka:Elävät henkilöt
Litiumperoksidi

Litiumperoksidi (Li2O2) on litium- ja peroksidi-ionien muodostama epäorgaaninen ioniyhdiste. Yhdistettä voidaan käyttää hiilidioksidin absorbointiin ja eräiden polymeerien valmistuksen yhteydessä. ==Ominaisuudet== Huoneenlämpötilassa litiumperoksidi on kellertävää kiteistä ainetta. Yhdiste liukenee veteen, mutta ei ole esimerkiksi natriumperoksidista poiketen hygroskooppista. Aine hajoaa kuumennettaessa noin 300 °C:n lämpötilassa, jolloin siitä muodostuu litiumoksidia ja happea. Hiilidioksidin kanssa se reagoi litiumkarbonaatiksi ja hapeksi. Yksi gramma yhdistettä absorboi noin 0,96 g hiilidioksidia ja tuottaa 0,35 g happea. Muiden peroksidien tavoin litiumperoksidi on vahva hapetin.Conrad W. Kamienski, Daniel P. McDonald, Marshall W. Stark & John R. Papcun: Lithium and Lithium Compounds, Kirk-Othmer Encyclopedia of Chemical Technology, John Wiley & Sons, New York, 2004. Viitattu 1.6.2015Harald Jakob, Stefan Leiniger, Thomas Lehmann, Sylvia Jacobi & Sven Gutewort: Peroxo Compounds, Inorganic, Ullmann's Encyclopedia of Industrial Chemistry, John Wiley & Sons, New York, 2007. Viitattu 1.6.2016 :2 Li2O2 → 2 Li2O + O2 :2 Li2O2 \+ 2 CO2 → 2 Li2CO3 \+ O2 ==Valmistus ja käyttö== Litiumperoksidia voidaan valmistaa käsittelemällä litiumhydroksidin vesi- tai alkoholiliuosta, litiumalkoksidien alkoholiliuoksia tai litiumoksidia vetyperoksidilla. Näin muodostuu litiumperoksidin hydraattia, josta valmistetaan vedetöntä yhdistettä käyttämällä kuivausreagenssina fosforipentoksidia tai kuivaamalla alhaisessa paineessa. :LiOH + H2O2 → LiOOH + 2 H2O :2 LiOOH → Li2O2 \+ H2O2 \+ 2 H2O Litiumperoksidia käytetään absorboimaan ilmasta hiilidioksidia ja tuottamaan happea suljetuissa tiloissa kuten sukellusveneissä ja avaruusaluksissa. Sen käyttöä kuitenkin rajoittaa huomattavasti natriumperoksidia korkeampi hinta. Sitä voidaan käyttää myös eräiden erikoispolymeerien kovettamiseen. ==Lähteet== Luokka:Litiumyhdisteet Luokka:Peroksidit
Pariisin kanavat

pienoiskuva|Mairie de Pantinin sillan alittava kanava-alus kuljettaa lähes 350 tonnia tavaraa. Pariisin kanavat muodostavat yhteensä noin 130 kilometrin pituisen kanavaverkon Pariisissa ja sen lähialueilla Ranskassa. Vesiväylien lisäksi niihin kuuluu monia teknisiä laitteita kuten sulkuja ja pumppaamoja. Kanavaverkon rakensi Pariisin kaupunki Napoléon Bonaparten floréal-kuun 29. päivänä vuonna X (19. toukokuuta 1802) antaman asetuksen mukaisesti, ja sen tarkoituksena oli tuoda Pariisin kelvollista juomavettä sekä helpottaa tavara- ja henkilöliikennettä. Sitä laajennettiin vähitellen 1820-luvulla. Vuodesta 1962 lähtien suurin osa Canal de l’Ourcqista suljettiin tavaraliikenteeltä, minkä jälkeen jokialusten käytössä olevia kanavia on enää 22 kilometriä. == Luonnehdinta == Kanavaverkko on Pariisin kaupungin omistuksessa, joka myös hallinnoi sitä ja huolehtii sen kunnossapidosta. Se ei ole kokonaisuudessaan Pariisin kunnallisten rajojen sisäpuolella, vaan ulottuu Pariisin lisäksi myös Seine-Saint-Denis'n, Seine-et-Marnen, Oisen ja Aisnen departementtien alueelle, joista Oise ja Aisne eivät edes kuulu Île-de-Franceen vaan Hauts-de- Francen alueeseen. Verkostoon kuuluvat seuraavat kanavat ja joet: * Canal Saint-Martin (4,5 km), joka on kokonaan Pariisissa (10. ja 11. arrondissementtien alueella) ja yhdistää Bassin de la Villetten Bassin de l’Arsenaliin ja sitä kautta Seineen; * Canal Saint-Denis (6,6 km), joka johtaa Bassin de la Villettestä Seinen varrelle Saint-Denis'hin ja on suurimmaksi osaksi Seine-Saint-Denis'n departementin alueella; * Canal de l’Ourcq (97 km), joka johtaa Mareuil-sur-Ourcqista, Ourcq-joen varrelta Oisen departementista, Bassin de la Villetteen, Pariisiin, mutta josta vain 11 kilometrin pituinen länsiosa Bassin de la Villetten ja Aulnay-sous-Bois'n välillä on kaupallisen liikenteen käytössä ; * Ourcq-joki, josta 10 kilometrin pituinen osuus Mareuil-sur-Ourcqin yläpuoella on kokonaan kanavoitu ; * useita pieniä jokia, jotka tuovat vettä Canal de l’Ourcqiin: ** Gergone ja Grivette, Ourcqin sivujokia Oisen ja Seine-et-Marnen departementeissa; ** Beuvronne ja Thérouanne, Marnen sivujokia Seine-et-Marnen departementissa; * Petit canal du Clignon (2 km), joka yhdistää Canal de l’Ourcqin Clignoniin Neufchellesin ja Montigny-l'Allier'n välillä ja ylittää Ourcqin kanavasiltaa myöten. == Aiheesta muualla == * . == Kirjallisuutta == * * Luokka:Ranskan kanavat Luokka:Seinen vesistö
HBS Craeyenhout

HBS Craeyenhout on urheiluseura Haagin kaupungista. Seuralla on toimintaa jalkapallossa, jääkiekossa ja kriketissä. Seura on perustettu 7. lokakuuta 1893, jolloin toiminta keskittyi jalkapalloon. Jalkapallojaosto on voittanut Alankomaiden mestaruuden kolmesti. Tämä on tapahtunut kausina 1903–04, 1905–06 ja 1924–25. ==Lähteet== Luokka:Alankomaalaiset jääkiekkoseurat Luokka:Alankomaalaiset jalkapalloseurat Luokka:Haagin urheilu Luokka:Vuonna 1893 perustetut urheiluseurat
Vesajärvi (Ikaalinen)

Vesajärvi on Pirkanmaalla Ikaalisissa Jutimäellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Vesajärvi on osa Sipsiönjärven-Vahojärven aluetta. == Maantietoa == Järven pituus on 1,4 kilometriä, leveys 350 metriä ja sen pinta- ala on 20 hehtaaria. Se sijaitsee erämaassa Vuorijärven ja Kaukajärven välissä ja on osa Sipsiönjoen reittiä. Järvi jakaantuu kahteen eri vesialtaaseen keskellä olevan noin 20 metriä leveässä ja 200 metriä pitkässä salmessa. Eteläinen allas on 1,1 kilometriä pitkä ja 200 metriä leveä. Vesialtaan eteläpäähän laskee Vuorikoski, joka on Vuorijärven Luutahdesta lähtevä laskujoki, sekä kuusi muuta metsäojaa. Vesajärven tässä altaassa on myös pieni halkaisijaltaan 10 metrinen luoto. Pohjoinen vesialla on rantaviivaltaan polveilevampi. Siihen laskee neljä metsäojaa ja 650 metriä pitkän laskujoen luusua sijaitsee vesialtaan itäpäässä ja se laskee Kaukajärveen. Rantaviivan pituus on 4,6 kilometriä. Rannoille on rakennettu 15 vapaa-ajan asuntoa, joille johtaa tiet Jutimäen ja Vahon yhdistävältä kylätieltä. == Virkistys == Järvi sijaitsee opastetulla Sipsiöjoen melontareitillä Liesijärvi– Petäjäjärvi– Vuorijärvi– Vesajärvi– Kaukajärvi– Vahojärvi– Sipsiöjärvi– Ohistonlampi– Kyrösjärvi. == Lähteet == Luokka:Sipsiönjärven–Vahojärven alue Luokka:Ikaalisten järvet
Nausharo

Nausharo on muinainen Indus-kulttuurin aikainen asutuskeskus Pakistanissa, Balochistanissa. Paikka on raunioina. Nausharon lähellä ovat Mehrgarh ja Pirak. ==Aikajako== Nausharon kaiveneet arkeologit ovat esittäneen seuraavan aikajaon. * Jakso IA n. 2900–2800 eaa. * Jakso IB n. 2800–2700 eaa. * Jakso IC n. 2700–2600 eaa. * Jakso ID n. 2600–2550 eaa. (siirtymäkausi) * Jakso IIA n. 2550–2300 eaa. * Jakso IIB n. 2300–1900 eaa. * Jakso III n. 1900–1800 eaa. Luokka:Arkeologiset kohteet Pakistanissa Luokka:Indus-kulttuuri Luokka:Balochistan
Juho Reinvall

Juho Reinvall (s. 24. elokuuta 1988 Nokia) on suomalainen kilpauransa päättänyt judoka. Hän edusti koko kilpauransa ajan Tampereen Judoa. Hän on pituudeltaan 166 cm ja kilpaili alle 60 kg:n painoluokassa. Häntä valmensi Pasi Luoma. Reinvall sijoittui alle 23-vuotiaiden EM-kilpailujen 60 kg:n sarjassa viidenneksi 2010. Hän voitti Euroopan cup -kilpailun Sveitsin Baarissa 2009. Hän voitti aikuisten Suomen-mestaruuden 60-kiloisissa 2007 ja 2009–2015 sekä saanut SM-hopeaa 2006 ja 2008. Pohjoismaiden- mestaruuskilpailuissa hän sai samassa painoluokassa kultaa 2009 ja pronssia 2008. Alle 20-vuotiaiden Pohjoismaiden-mestaruuden hän voitti 2007. Finnish Open -turnauksen 60-kiloisten sarjan hän voitti 2011 ja 2012. Reinvall valittiin Rion olympialaisiin 2016 mutta hävisi siellä 2. kierroksen ottelunsa ja putosi jatkosta. == Lähteet == Luokka:Suomalaiset judokat Luokka:Vuonna 1988 syntyneet Luokka:Elävät henkilöt
SAYC

SAYC (Standard American Yellow Card) on suosittu bridgen tarjoussysteemi, jota käytetään paljon erityisesti Pohjois-Amerikassa. Se sisältää viiden kortin yläväriavauket ja vahvan sangin. Pelaajat voivat kuitenkin itse lisätä siihen uusia konventioita, jotka sovitaan erikseen oman partnerin kanssa. ==Tarjoussysteemien rooli== Tarjoussysteemien perusidea on, että pari pääsisi optimisitoumukseen ja saisi mahdollisimman paljon pisteitä. Systeemeissä yritetään myös tehdä vastustajien tarjoamisesta mahdollisimman vaikeaa. ==Historia== "SAYC" on Charles Gorenin ja hänen aikalaistensa 1940-luvulla kehittämä systeemi. Gorenin systeemistä tuli niin suosittu, että lähes kaikki yhdysvaltalaiset pelaajat käyttävät sitä. Yhdysvaltojen joukkue on jopa voittanut MM-kisat Gorenin systeemiä käyttäen. Muutoksia alkoi esiintyä 1960-luvulta lähtien. Vuoteen 2000 mennessä oli kehitetty täysin uusia tarjoussysteemejä kuten "Precision-risti" ja "2/1 täyspelivaatimus". ==Tavallisimmat systeemisopimukset== Systeemissä useimmin käytetyt konventiot: * Yhden tason yläväriavauksen minimipisteet n.12-13. * Viiden kortin ylävärit: 1♥ ja 1♠ avaus lupaa vähintään viisi korttia tarjotussa värissä. * Heikot kakkoset: 2♦/♥/♠ tarjoaminen lupaa kuuden kortin värin ja n.6-11 pistettä. * vahva 2♣: Kaikki epätasaiset 22+ pisteen kädet tarjotaan alertoitavalla kahdella ristillä, kuten myös tasaiset 22+ pisteen kädet (lukuun ottamatta 3NT avaukseen soveltuvia 25-17 AP (arvopisteen) käsiä) * Ehkäisevät avaustarjoukset: Kaikki vähintään kolmen tason väriavaukset ovat ehkäiseviä. * Sangiavaukset lupaavat tasaisen käden seuraavilla pisteillä: ** 1NT = 15-17 AP ** 2NT = 20-21 AP ** 3NT = 25-27 AP * Suosittuja konventioita sangin päälle ovat ylävärikysely (Stayman), siirrot (Jacoby transfers) ja Gerber. ==SAYC konventioita== Erilaisia konventioita SAYC:iin: * 2♣ vastaus 1 NT avaukseen erityinen "ei-vaatimus" versio Staymanista. * 2♠ vastaus 1 NT avaukseen vaatii tarjoamaan 3♣, johon vastaaja voi passata tai tarjota 3♦, avaaja saa passata siihen. * Suora Blackwood konventio on käytössä, eikä "Roman Key-Card" tai muu variaatio. * Vastauksena 2♣ avaukseen 2♦ on "odottava" versio. * Vastauksena heikkoon kakkoseen, RONF ("Raise Only Non-Force") on käytössä. * Jacoby 2NT käytetään näyttämään neljän kortin tuki yläväriin ja täyspelivaatimuksen. * negatiiviset kahdennukset ovat voimassa 2♠ asti. * Neljännen värin täyspelivaatimus käytössä. * Michaels cue ja Unusual NT käytössä. == Katso myös == * Lista bridgetermeistä * Lista bridgekirjoista == Lähteet == *Standard American 21 by John Sheridan Thomas, ISBN 1-4120-2063-8 *Standard Bidding with SAYC by Ned Downey & Ellen Pomer, ISBN 1-897106-03-3, eKirja versio == Aiheesta muualla == * Standard American Yellow Card englanniksi * jokivuori.fi suomeksi Luokka:Bridgesysteemit
Kupariaarrekulttuuri

Kupariaarrekulttuuri (engl. Copper Hoard Culture) pääosin n. 1700–1200 eaa. tarkoittaa tavallisesti Pohjois-Intiasta löydettyjä muinaisia hopea- ja kupariesineiden kokoelmia. Tunnetuimpia näistä ovat ihmisenmuotoiset kuparikuviot ja harppuunamaiset keihäänkärjet. Osa kupariaarteista on löydetty paikoista, joissa oli okralla värjättyä keramiikkaa. == Ajoitus == Varhaista kupariaarteita muistuttavia esineitä on löydetty esim Lothalista jo 3. vuoistuhannelta eaa. Varsinainen kupariaarrekulttuuri Intiassa noin 2000–1200 eaa. kukoistanut kulttuuri. Se tunnetaan kupari-hopeakätköistä. Useimmat kulttuurin löytöpaikat on ajoitettu aikaan 1700–1200 eaa. == Alue == Kulttuurin keskusalue oli Gangesin ja Jamunan yläjuoksujen välisellä tasangolla, 'doab':illa. Kupariaarteita tavataan paljon oasavaltioissa Uttar Pradesh, Bihar, Orissa ja Madhya Pradesh. Varsinaisen kupariaarrekulttuurin: antenniperäisiä mielloka, ihmisenmuotoisia kuvioita jne. alue oli Ganga-Jamuna tasangolla 24 leveysesteesta pohjoiseen, pituuspiirien 78–84 välissä. Niinpä kupariaarrekulttuurilla tarkoitetaan yleensä Ganga-Drishadvatin doabista ja lähialueilta löydettyjä kupariaarteita, vaikka kupariesineiden kokoelmia on löydetty muualtakin Intiasta. == Doabin kupariaarteiden esineitä == Kulttuurille ominaisia aseita olivat harppuunamaiset keihäänkärjet, antenniperäiset miekat ja miekat, joissa oli perässä pieni koukku. Paljon oli litteitä, talttamaisia reiättömiä kirveitä. Muita löytöjä ovat tyylitellyn ihmisen muotoiset kuparilevyt, joissa saattoi olla kaiverruksia. Nämä muistuttavat myös kalaa. Näiden muodot ja niiden esittämät kuvat tuovat mieleen Indus-kulttuurin sinetit. == Kulttuurin alueet == Erilaisia kupariaarteita on löydetty laajalta alueelta Intiasta, pakistanista ja lähialueilta. * Etelä-Haryana/pohjoinen Rajasthan, litteät kirveet, harppuunat, kakoiskirveet, antenniperäiset miekat * Gangesin-Jamunan tasanko, tyypillinen kupariaarrekulttuuri, lähellä Etelä-Haryanan moonnelmaa * Chota Nagpur * Madhya Pradesh == Katso myös == *Okralla maalattu keramiikka *Sinauli == Lähteet == Luokka:Pronssikauden kulttuurit Luokka:Kuparikauden kulttuurit Luokka:Intian historia
Luettelo bridgesysteemeistä

Tämä on lista tarjoussysteemeistä, joita käytetään bridgessä. Tarjoussysteemit luokitellaan karkeasti kahteen ryhmään: * luonnolliset systeemit ja * keinotekoiset systeemit. ==Luonnolliset neljän kortin ylävärisysteemit== Nimi Englanninkielinen nimi Linkki (fi) Linkki (en) Muuta: 5-4-4-3 Systeemi 5-4-4-3 System Acol Acol Acol Baron Baron CAB CAB Two Clubs, Ace-asking and Blackwood Canapé Canapé Colonial Acol Colonial Acol Culbertson Culbertson EFOS EFOS Economical Forcing System EHAA EHAA Every Hand An Adventure Four Aces Team Four Aces Team Goren Goren Official (tarjoussysteemi) Official System Reithin yksi yli yhden Reith One-over-one ==Luonnolliset viiden kortin ylävärisysteemit== Nimi Englanninkielinen nimi Linkki (fi) Linkki (en) Muuta 2/1 täyspelivaatimus 2/1 Game Forcing 5-5-4-2 Systeemi 5-5-4-2 System 5-5-5-1 Systeemi 5-5-5-1 System Aces Scientific Aces Scientific Alpha Alpha Bridge World Standard Bridge World Standard Eastern Scientific Eastern Scientific Viiden kortin ylävärisysteemi Five Card Majors Majeure Cinquième Majeure Cinquième Romex Romex Roth-Stone Roth-Stone Kaplan-Sheinwold Kaplan-Sheinwold SAYC SAYC, Standard American SAYC Western Scientific Western Scientific ==Vahva risti== Nimi Englanninkielinen nimi Linkki (fi) Linkki (en) Muuta Sininen risti Blue Club Blue Club Musta Risti Black Club Kanarianristi Canary Club Carrot-risti Carrot Club Carrot Club Einari risti (Einari risti) Einari risti Ranskanristi French Club Hybridiristi Hybrid Club Islannin Precision Icelandic Precision Moscito Moscito Napolinristi Neapolitan Club Nottinghaminristi Nottingham Club Power Precision-risti Power Precision Club Precision Precision Precision Schenken Schenken Yksinkertaistettu Precision Simplified Precision Super Precision-risti Super Precision Club Ultimate-risti Ultimate Club Vanderbiltinristi Vanderbilt Club ==Alertoitavat 1♣-systeemit== Nimi Englanninkielinen nimi Linkki(fi) Linkki(en) Muuta Betangina Betangina Bissell Bissell Lea Systeemi Lea System Little Roman Club Little Roman Club Vienna Vienna Puolanristi Polish Club Voimaristi Power Club Roomanristi Roman Club Ruotsinristi Swedish Club Trefle Squeeze Trefle Squeeze ==Vahva ruutu== Nimi Englanninkielinen nimi Linkki(fi) Linkki(en) Muuta Big Diamond Big Diamond CS Systeemi CS System Taikaruutu Magic Diamond Magic Diamond Leghorn Diamond Leghorn Diamond Livorno Peiliruutu Mirror Diamond Mirror Diamond ==Heikko avaus== Nimi Englanninkielinen nimi Linkki(fi) Linkki(en) Muuta Carrotti Carrotti Delta Delta No Name No Name Regres Regres Regress Säffle Spade Säffle Spade vahva passi ==Keinotekoiset== Nimi Englanninkielinen nimi Linkki(fi) Linkki(en) Muuta HUM HUM Highly Unusual Method Little Major Little Major Marmic Marmic Rele-systeemit Relay Systems ==Muut== * Amsterdam Club * Bangkok Club * Churchill Style * Crane * Dutch Spade * Kamikaze Notrump * Monaco * New South Wales * Orange Club * Pro System * Simplified Club * Sims * Stone Age Acol With Pakistani Preempts * Symmetric Relay * Ultimate Club * Walsh * Winslow ==Lähteet== * Suomen Bridgeliitto ===Viitteet=== * Luokka:Luettelot termeistä
Byxbegär

Byxbegär on Tiina Rosenbergin vuonna 2000 ilmestynyt kirja. Se kertoo miehiksi pukeutuneista naisista näyttämöllä. Teoksen kustansi Anamma.Parbring, Bosse: Byxroller med attraktionskraft . Genus 2/2000. == Kirjaan liittyvät syytökset == Vuonna 2000 Uppsalan yliopiston professori emerita Ingeborg Nordin Hennel väitti, että Rosenberg oli kopioinut teokseen sanatarkasti kahden muun tutkijan tekstiä tätä kertomatta. Viisi vuotta myöhemmin politiikan tutkija Johan Tralau otti asian esille sanoi, että opiskelija olisi hylätty tällaisesta plagioinnista. Tralaun mukaan yliopistossa feministinen sukupuolipolitiikka on ohittanut akateemisuuden vaatimukset.Feminist professor accused of plagiarism. The Local, 6.10.2005. Tralau osoitti Rosenbergin tekstejä, joissa lähdekirja oli mainittu mutta Tralaun mukaan niin, että lukija ei ymmärrä katkelman olevan suoraan toisesta kirjasta.Tralau, Johan: SVAR: Är kopierande comme-il-faut?. Axess elokuu 2005. (Internet Archive) Tralau, Johan: Här är ju ännu fler plagiat, Tiina . Expressen 15.10.2005. Tiina Rosenberg kommentoi, että Tralau ei ole ilmeisesti lainkaan lukenut puheena olevaa kirjaa ja että se on Tralaulle vain sivuseikka hänen oikeistolaisessa feminismin vastaisessa kampanjassaan. Rosenbergin mukaan viitteen olisi tullut olla yhtä virkettä myöhemmin. Sen sijaan väite, että viite puuttuisi, on valheellinen. Ingeborg Nordin Hennel kommentoi, että Tralaun syytös plagioinnista on selvästi osa poliittista kampanjaa Rosenbergiä vastaan. Mediatutkija Katariina Kyrölä on liittänyt syytökset osaksi ajankohdan toimintaan, jossa monet, erityisesti oikeistolaiset tahot vastustivat julkisuudessa äänekkäästi naisliikettä. Kyrölän mukaan Rosenbergin asema professorina kyseenalaistettiin plagiaattisyytösten avulla ja syytteiden esittäjänä toimi oikeistolainen aktiivi. (Tiedotustutkimus 4/2005) Tukholman yliopiston humanistinen tiedekunta ilmoitti, ettei se ala tutkimaan Rosenbergiin kohdistuneita plagiointisyytöksiä. Tiedekunnan johdon lausunnon mukaan Rosenbergilla ei ole ollut plagiointitarkoitusta, hän viittaa kirjan tekstissä käyttämiinsä lähteisiin eikä plagiointisyytöksille ole perusteita. == Lähteet == Luokka:Kirjat taiteesta Luokka:Ruotsalaiset tietokirjat Luokka:Vuoden 2000 kirjat
Tarjoussysteemi

Tarjoussysteemi on bridge-korttipelissä joukko pelitapoja, jotka pari on sopinut pelattavakseen. Sen tarkoituksena on helpottaa oikean sitoumuksen löytymistä ja näin maksimoida oman parin pisteet sekä hankaloittaa vastustajan tarjoamista ja vähentää heidän pisteitään. == Katso myös == * Bridgen tarjousjärjestelmät * Luettelo bridgesysteemeistä == Aiheesta muualla == * Bridgewiki - Tarjoussysteemit *
CERIA/COOVIn metroasema

CERIA (COOVI) on Brysselin metron asema Anderlechtin kunnassa. Sitä käyttävät linjan 5 junat. Asema on nimetty läheisen tutkimuskeskuksen mukaan (, ). == Lähteet == Luokka:Brysselin metroasemat
Clemenceaun metroasema

Clemenceau on Brysselin metron asema Anderlechtin kunnassa. Sitä käyttävät linjojen 2 ja 6 junat. Asema avattiin vuonna 1993. Se oli linjan 2 pääteasema vuoteen 2006 asti. == Lähteet == Luokka:Brysselin metroasemat